Peter Michael Senge

**Peter Michael Senge** (narodený 1947) je americký vedec v odbore managementu prednášejúci na Massachusetts Institute of Technology (MIT). Zaslúžil sa o rozvoj konceptu učiaca sa organizácia.

## Životopis
Peter Senge sa narodil v roku 1947. Vyštudoval letecké a kozmické inženierstvo na Stanfordovej univerzite, súbežne študoval aj filozofiu. V roku 1972 získal na MIT magisterský titul v odbore modelovanie sociálnych systémov a v roku 1978 doktorát v odbore management.

Bol riaditeľom *Centra pre organizačné učenie* (Center for Organizational Learning) na Sloanovej škole managementu. Založil *Spoločnosť pre organizačné učenie* (Society for Organizational Learning, SoL ), prednáša na MIT.

## Kariéra
Peter Senge bol študentom J. W. Forrestera. Nadviazal na prácu Chrisa Argyrisa a Roberta Fritza. Svoje knihy oprel o priekopnické práce s v oblasti organizačného rozvoja a vytvorení konceptu učiacej sa organizácie pri poradenstve od 70. a 80. rokov v spoločnostiach Ford, Chrysler, Shell, AT&T, Hannover Insurance, Harley-Davidson.

V roku 1990 publikoval P.M.Senge dielo The Fifth Discipline, The Art and Practise of the Learning Organisation, ktoré vyšlo vo vydavateľstve Doubleday, USA. V slovenskom jazyku vyšla v roku 1995 pod názvom Piata disciplína manažmentu, vyd. Open Windows Bratislava a v českom jazyku ako  *Piata disciplína *.

V tomto diele medzi prvými definoval teóriu, že učiť sa môžu aj organizácie, a to prostredníctvom svojich pracovníkov. V modernej teórii pre 21.storočie, ktorú nazval **učiacou sa organizáciou**, tvrdí, že organizácie sa učia cez jednotlivcov. Ak sa však učia iba jednotlivci v rôznych školeniach, kurzoch, tréningoch, to ešte nemusí znamenať, že sa učí organizácia. Bez jednotlivcov však nemožno hovoriť o "učení sa organizácie". Organizácia sa učí za pochodu a v praxi.

Hovorí:
" Ak by učiaca sa organizácia bola inováciou v oblasti strojárstva, ako napríklad lietadlo alebo osobný počítač, jej komponenty by sa nazývali "technológiami". Komponenty inovácie ľudského správania sú *disciplíny*. Pod disciplínou tu nemám na mysli *posilnenie poriadku*, ani "kárne opatrenia", ale súbor teórií a postupov, ktoré je potrebné naštudovať, osvojiť si a potom aplikovať do praxe. Disciplína je cesta, na ktorej človek získava určité schopnosti či zručnosti.
Venovať sa určitej disciplíne znamená učiť sa do konca života, pričom dokonalý v nej človek nebude nikdy."
Päť disciplín učiacej sa organizácie:
1.Osobné majstrovstvo 2. Myšlienkové schémy 3. Osobná vízia 4. Učenie sa v kolektíve (tímové učenie sa) 5. Systémové myslenie.

Koncept učiaca sa organizácia je jedným zo základov vedomostnej spoločnosti vedomostná spoločnosť. Organizáciu popisuje ako dynamické systémy  v procese nekonečnej adaptácie a zdokonalovania. . Systémové myslenie chápe ako predpoklad rozvoja organizácií.

## Bibliografia (výber)

* Senge,&nbsp;P.&nbsp;M.: *Pátá disciplína: teorie a praxe učící se organizace*, Praha, 2007, ISBN 978-80-7261-162-1 (*The Fifth Discipline: The Art and Practice of the Learning Organization*, Doubleday, New York, 1990, ISBN 978-0-385-26095-4)
* Senge,&nbsp;P.&nbsp;M.—Kleiner,&nbsp;A.—Roberts,&nbsp;C.—Ross,&nbsp;R.&nbsp;B.—Smith.,&nbsp;B.&nbsp;J.: *The Fifth Discipline Fieldbook*, 1994, ISBN 978-0-385-47256-2
* Senge,&nbsp;P.&nbsp;M.—Kleiner,&nbsp;A.—Roberts,&nbsp;C.—Roth,&nbsp;G.—Ross,&nbsp;R.&nbsp;B.—Smith.,&nbsp;B.&nbsp;J.: *The Dance of Change: The Challenges to Sustaining Momentum in Learning Organizations*, 1999, ISBN 978-0-385-49322-2
* Senge,&nbsp;P.&nbsp;M.—Scharmer,&nbsp;C.&nbsp;O.—Jaworski,&nbsp;J.—Flowers,&nbsp;B.&nbsp;S.: *Presence: Human Purpose and the Field of the Future*, 2004, ISBN 978-0-9742390-1-9 
* Senge,&nbsp;P.&nbsp;M.—Scharmer,&nbsp;C.&nbsp;O.—Jaworski,&nbsp;J.—Flowers,&nbsp;B.&nbsp;S.: *Presence: An Exploration of Profound Change in People, Organizations, and Society*, 2005, ISBN 978-0-385-51624-2 
* Senge,&nbsp;P.&nbsp;M.—Laur,&nbsp;J.—Scheley,&nbsp;S.—Smith.,&nbsp;B.&nbsp;J.: *Learning for Sustainability*, 2006, ISBN 978-0-9742390-2-6 

## Referencie


## Externé odkazy
* SoL, Society for Organizational Learning
* Senge at SoL 
* Peter Senge Bio 
* Peter Senge and the Learning Organization at the Infed Website 
* Senge's teachings and its relevance to the Bhagavad Gita  
* LaTvoMy - Laboratórium Tvorivého Myslenia

Kategória:Spisovatelia USA
Kategória:Pedagógovia USA
Kategória:Narodenia v 1947